Enkle og oversiktlege billettsystem er viktig for å få folk til å velje å reise kollektivt. Det er gjort eit godt arbeid både av den førre regjeringa og òg av mange fylkeskommunar for å kome opp med eit system som skal gje passasjerane eit saumlaust tilbod når ein reiser på kryss og tvers av ulike grenser – ofte fylkesgrenser. Med verknad frå 1. april 2006 har me vedteke ein standard for grensesnitt i nye elektroniske billettsystem. Standarden sikrar at fylkeskommunar og selskap kan samarbeide om billettar og takstar. Det er no fylkeskommunane og selskapa som må ta i bruk elektroniske billettsystem. Den nye standarden gjer dette mogleg, og eg vil i dei samtalane eg har med fylkeskommunane, oppmode til at ein intensiverer dette arbeidet. Eg veit at det er i veldig godt gjenge i mange fylkeskommunar.